Osnovna škola Matije Vlačića Labin

Klasa: 007-04/23-02/24

Urbroj: 2163-4-9-23-2

Labin, 19.07.2023. godine

 **Z A P I S N I K**

**sa 9. elektroničke sjednice Školskog odbora u 2023. godini održane dana 18/19.07.2023. godine**

Sukladno članku 63. i 64. Statuta OŠ Matije Vlačića Labin, 7. sjednica Školskog odbora u 2023. godini održana je elektronskim putem.

Svim članovima Školskog odbora dostavljen je na njihovu e-mail adresu materijal za današnju sjednicu.

Predloženi dnevni red je slijedeći:

1. Verifikacija zapisnika s prethodne 8. elektroničke sjednice Školskog odbora održane dana 06./07.07.2023. godine
2. Obavijest o ishodu Natječaja za imenovanje ravnatelja/ice Osnovne škole Matije Vlačića Labin
3. Obavijest o upisu mandata novoimenovane ravnateljice škole u sudski registar
4. Davanje suglasnosti ravnatelju za prestanak ugovora o radu djelatnika škole
5. Donošenje Odluke o prihvaćanju Financijskog izvještaja sa bilješkama za razdoblje 01.01. do 30.06.2023.
6. Donošenje Odluke o prihvaćanju Izvještaja o izvršenju financijskog plana za razdoblje 01.01. do 30.06.2023.
7. Donošenje Odluke o odabiru najpovoljnije ponude za nabavu obveznih osnovnoškolskih udžbenika za školsku godinu 2023./24. od I. do VIII. razreda za učenike polaznike redovitog odgoja i obrazovanja

Prijedlog dnevnog reda je jednoglasno prihvaćen.

***AD.1.***

Zapisnik s prethodne 8. sjednice Školskog odbora održane dana 06./07.07.2023. godine usvojen je sa 6/7 zaprimljenih očitovanja/suglasnosti.

***AD.2.***

Temeljem članka 10. Zakona o pravu na pristup informacijama (NN br. 25/13, 85/15, 69/22) na mrežnim stranicama Osnovne škole Matije Vlačića Labin, dana 17.07.2023. godine objavljena je obavijest koja glasi kako slijedi:

**Obavijest o ishodu Natječaja za imenovanje ravnatelja/ice Osnovne škole Matije Vlačića Labin**

Natječaj za imenovanje ravnatelja/ice OŠ Matije Vlačića Labin objavljen je dana 19.05.2023. godine u Narodnim novinama i na mrežnim stranicama školske ustanove.

Školski odbor je na sjednici održanoj dana 26.06.2023. godine donio Odluku o imenovanju ravnateljice Osnovne škole Matije Vlačića Labin, i to :

**Za ravnateljicu Osnovne škole Matije Vlačića Labin imenovana je**

***Sanja Gregorinić Trumić iz Labina, prof. povijesti i pedagogije***

**na vrijeme od pet (5) godina.**

Suglasnost ministra znanosti i obrazovanja nije uskraćena na dostavljenu Odluku u zakonskom roku od 15 dana od dana dostave zahtjeva za suglasnošću na istu te se sukladno članku 127. stavak 14. Zakona o odgoju i obrazovanju u osnovnoj i srednjoj školi (NN broj 87/08., 86/09., 92./10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22) **smatra da je suglasnost dana.**

Sukladno navedenom, Odluka o imenovanju ravnateljice od dana 26.06.2023. godine **(**Klasa: 007-04/23-02/18, Urbroj: 2163-4-9-23-3) **stupila je na snagu dana 15.07.2023. godine.**

Sanja Gregorinić Trumić započet će s radom na radnom mjestu ravnateljice OŠ Matije Vlačića Labin dana 01.09.2023. godine.

 Predsjednica Školskog odbora:

 Iva Rukavina, dipl.ing.

Dostaviti:

1. Sanja Gregorinić Trumić
2. Oglasna ploča i mrežna stranica školske ustanove
3. Pismohrana, ovdje

Točka 2. dnevnog reda jednoglasno je usvojena od strane 6 članova Školskog odbora koliko ih je dostavilo svoja očitovanja.

**AD3.)**

Shodno točki 2. dnevnog reda, potrebno je izvršiti evidenciju mandata nove ravnateljice u sudski registar. Naime, dana 31.08.2023. godine dosadašnjem ravnatelju prestaje ugovor o radu sukladno točki 3. članka 130a. Zakona o odgoju i obrazovanju u osnovnoj i srednjoj školi – istekom školske godine u kojoj ravnatelj navršava 65 godina života i 15 godina mirovinskog staža, a da bi se u sudskom registru moglo upisati ime novoimenovane ravnateljice za zastupanje škole, potrebno je dostaviti odluku o imenovanju ravnateljice radi evidencije mandata.

Točka 3. dnevnog reda jednoglasno je usvojena od strane 6 članova Školskog odbora koliko ih je dostavilo svoja očitovanja.

**AD4.)**

Temeljem odredbi Pravilnika o radu; čl.119. Statuta škole i čl. 114. Zakona o odgoju i obrazovanju u osnovnoj i srednjoj školi, zatražena je suglasnost Školskog odbora za prestanak radnog odnosa sa slijedećim radnicima školske ustanove:

* **Mikulić Denisom, dipl.oecc. informatičkog usmjerenja iz Labina, zaposlenom na radnom mjestu učitelja informatike temeljem ugovora o radu na puno i neodređeno vrijeme**
* **Griparić Gabrijelom, sss iz Labina, zaposlenoj na radnom mjestu spremačice temeljem ugovora o radu na puno i neodređeno radno vrijeme te sa**
* **Juričić Edijem, prof. proizvodno – tehničkog obrazovanja iz Labina, zaposlenom na radnom mjestu ravnatelja škole temeljem ugovora o radu na puno i određeno vrijeme**

6 od 7 članova Školskog odbora iskazali su svoju suglasnost na tražene prestanke ugovora o radu, dok se članica Školskog odbora Hana Božić, predstavnica Osnivača, nije očitovala.

**AD5. i AD6.)**

Pod točkama 5. i 6. u ime Daniele Glavičić, računovođe škole, dostavljen je uz poziv svim članovima Školskog odbora material na razmatranje s obrazloženjima na kojima isti nisu imali nikakvih primjedbi niti sugestija.

Točke 5. i 6. dnevnog reda jednoglasno su usvojene od strane 6 članova Školskog odbora koliko ih je dostavilo svoja očitovanja.

**AD7.)**

Postupak otvaranja, pregleda i ocjene prispjele ponude započeo je 17. srpnja 2023. godine u upravnoj zgradi Grada Labina sa početkom u 10:00 sati.

Postupak otvaranja, pregleda i ocjene prispjele ponude provodi Stručno povjerenstvo za pripremu i provedbu postupka jednostavne nabave određeni Odlukom o početku postupka jednostavne nabave Klasa: 406-03/23-01/3, Urbroj: 2163-4-9-23-1, od 07. srpnja 2023. godine i to:

1. **Dragana Jakovčić, mag.oec. – ovlaštena osoba s certifikatom u području**

**javne nabave, KLASA: 406-01/14-05/629, URBROJ: 526-06-01-02-02/2-20-6, datum izdavanja 04. studenog 2020. godine – predsjednica povjerenstva**

1. **Sanja Škopac, mag.prim.obrazovanja – član povjerenstva**
2. **Dean Nestorović, prof. HJ i književnosti i TJ i književnosti – član povjerenstva.**

Prije otvaranja ponude ovlašteni predstavnici Naručitelja utvrđuju slijedeće:

* Postupak predmetne jednostavne nabave provodi se sukladno odredbama članka 13. stavka 1. Pravilnika o jednostavnoj nabavi (KLASA: 406-01/17-01/1; URBROJ: 2144-15-01-17-1 od 23. lipnja 2017.g.). Poziv za dostavu ponude poslan je e-mailom na adrese tri (3) gospodarska subjekta 11. srpnja 2023. godine i to:
1. Školska knjiga d.d., Masarykova 28, 10000 Zagreb, OIB: 38967655335, nabava@skolskaknjiga.hr
2. Narodne novine d.d., Marijanijeva 21, 52100 Pula, Zagreb, OIB: 64546066176, mppu2@nn.hr, magda.ivancic@nn.hr
3. Udžbenik hr d.o.o., Ivanečka 31, 10000 Zagreb, OIB: 64896170875, info@udzbenik.hr
* Rok za dostavu ponuda bio je 17. srpnja 2023. g. do 10:00 sati na e-mail adresu: dragana.jakovcic@labin.hr

Utvrđuje se da je u ostavljenom roku prispjela jedna (1) ponuda.

Ispunjeni troškovnik gospodarskog subjekta **Narodne novine d.d., Marijanijeva 21, 52100 Pula, Zagreb, OIB: 64546066176,** kontroliran je po svim stavkama i utvrđeno je da nema računske greške.

Polazeći od naprijed navedenog predlaže se školskom odboru da se ponuda gospodarskog subjekta **Narodne novine d.d., Marijanijeva 21, 52100 Pula, Zagreb, OIB: 64546066176,** sa ponuđenom cijenom od **15.753,53 eur** bez PDV-a koja sa PDV-om od 787,68 eur čini ukupnu cijenu od **16.541,21 eur odabere za sklapanje ugovora za uslugu nabave obveznih osnovnoškolskih udžbenika za školsku godinu 2023/2024., od I. do VIII. razreda za učenike polaznike redovitog programa odgoja i obrazovanja Osnovne škole Matije Vlačića Labin.**

Sukladno navedenom, Školski odbor donosi slijedeću Odluku (ista je sačinjena i kao zasebna odluka u privitku ovog zapisnika):

Na temelju članka 60. Statuta Osnovne škole Matije Vlačića Labin, Klasa: 012-01/20-01/1, Urbroj: 2144-15-01-20-5 te članka 18. Pravilnika o jednostavnoj nabavi KLASA: 406-01/17-01/1; URBROJ: 2144-15-01-17-1 od 23. lipnja 2017.g. (u daljnjem tekstu: Pravilnik), a na prijedlog Stručnog povjerenstva za pripremu i provedbu postupaka jednostavne nabave, Školski odbor na elektronskoj sjednici održanoj dana **20.** **07. 2023.** godine, donosi

**ODLUKU O ODABIRU NAJPOVOLJNIJE PONUDE**

1. Naručitelj Osnovna škola Matije Vlačića Labin, Zelenice 4, 52220 Labin, OIB: **70312178512**, proveo je postupak jednostavne nabave za **nabavu obveznih osnovnoškolskih udžbenika za školsku godinu 2023/2024, od I. do VIII. razreda za učenike polaznike redovitog programa odgoja i obrazovanja,** a sukladno Pravilniku o jednostavnoj nabavi.
2. Poziv za dostavu ponude oznake Klasa: 406-03/23-01/3, Urbroj: 2163-4-9-23-2, od 11. srpnja 2023. godine dostavljen je trima gospodarskim subjektima sukladno odredbama članka 13. stavka 1. citiranog Pravilnika, i Odluci o početku postupka jednostavne nabave Klasa: 406-03/23-01/3, Urbroj: 2163-4-9-23-1 od 07.07.2022. godine.
3. Naziv ponuditelja čija je ponuda odabrana za sklapanje ugovora o nabavi: **Narodne novine d.d., Marijanijeva 21, 52100 Pula, Zagreb, OIB: 64546066176.** Cijena ponude bez PDV-a iznosi **15.753,53 eur**, iznos PDV-a 787,68 eur, cijena ponude sa PDV-om iznosi **16.541,21 eur**.
4. Odluku o odabiru najpovoljnije ponude sa preslikom Zapisnika o otvaranju, pregledu i ocjeni ponuda dostavlja se ponuditelju na dokaziv način.

 6/7 članova Školskog odbora iskazalo je svoju suglasnost na traženo.

Kako nije bilo daljnjih točaka dnevnog reda, niti pitanja ni sugestija, time je sjednica završila sa svojim radom.

Zapisničar: Predsjednica Školskog odbora:

Luela Radićanin, dipl.iur. Iva Rukavina, dip.ing.